CORRECCIÓN de erros.-Orde do 21 de agosto de 2008 pola que se aproban as bases que rexerán a convocatoria de bolsas para a formación de persoal auxiliar de investigación mariña (técnicos especialistas en FP2 e técnicos superiores de ciclos formativos de grao superior) que se encadran no programa de recursos humanos do Plan Galego de Investigación, Desenvolvemento e Innovación Tecnolóxica-Incite, e se procede á súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 10/09/2008

Advertidos erros na orde antes citada, publicada no Diario oficial de Galicia nº 170, do 3 de setembro de 2008, é necesario facer as seguintes correccións:
No artigo 1º, onde di: «Convócanse en réxime ... que se inclúe como anexo desta orde», debe dicir: «Convócanse en réxime ... que se inclúe como anexo I desta orde».
No artigo 5º, onde di: «Os/as beneficiarios/as das axudas concedidas ao abeiro do disposto nesta orde quedan obrigados a facilitar toda a información que lles sexa requirida pola Dirección Xeral de Innovación e Desenvolvemento Pesqueiro, así como pola Intervención Xeral da Comunidade Autónoma, o Consello de Contas e o Tribunal de Contas, no exercicio da súa función de fiscalización e control», debe dicir: «Os/as beneficiarios/as das axudas concedidas ao abeiro do disposto nesta orde quedan obrigados a comunicarlle á Dirección Xeral de Innovación e Desenvolvemento Pesqueiro, de acordo co artigo 11 d) da Lei 9/2007, a obtención doutras subvencións ou axudas, así como a modificación das circunstancias que fundamentasen a concesión da subvención.
Tamén quedan obrigados a facilitar toda a información que lles sexa requirida por esta dirección xeral, así como pola Intervención Xeral da Comunidade Autónoma, o Consello de Contas e Tribunal de Contas, no exercicio da súa función de fiscalización e control».
No artigo 7º, onde di: «As resolucións de concesión de axudas ditadas ao abeiro desta orde poderán modificarse no caso de alteración das condicións que se tiveron en conta para a súa concesión; en casos como a obtención concorrente de subvencións ou axudas outorgadas por outras administracións públicas ou entes públicos ou privados, nacionais ou internacionais», debe dicir: «As resolucións de concesión de axudas ditadas ao abeiro desta orde, de acordo co artigo 17.4º da Lei 9/2007, poderán modificarse no caso de alteración das condicións que se tiveron en conta para a súa concesión; en casos como a obtención concorrente de subvencións ou axudas outorgadas por outras administracións públicas ou entes públicos ou privados, nacionais ou internacionais, consonte o estipulado no artigo 14.1º m) da Lei 9/2007, de subvencións de Galicia».
No artigo 8º, onde di: «Para a concesión destas bolsas destinarase un total de cento cincuenta mil oitocentos corenta euros (150.840 ), que se financiarán con cargo á partida orzamentaria 14.04.561A.480.0, código de proxecto 2002 12920, dos orzamentos xerais da Comunidade Autónoma de Galicia para o ano 2008 (18.600 ), e as correspondentes para os anos 2009 (75.360 ) e 2010 (56.880 )», debe dicir: «Para a concesión destas bolsas destinarase un total de cento cincuenta mil novecentos sesenta euros (150.960 ), que se financiarán con cargo á partida orzamentaria 14.04.561A.480.0, código de proxecto 2002 12920, dos orzamentos xerais da Comunidade Autónoma de Galicia para o ano 2008 (12.400 ), e as correspondentes para os anos 2009 (75.360 ) e 2010 (63.200 )».
Nas disposicións adicionais, debe incluírse a seguinte disposición adicional terceira:
Terceira.-Sobre este procedemento administrativo, que ten o código PE609B, poderase obter documentación normalizada ou información adicional na Dirección Xeral de Innovación e Desenvolvemento Pesqueiro, da Consellería de Pesca e Asuntos Marítimos, a través dos seguintes medios:
a) Páxina web oficial da consellería:
http://webpesca.xunta.es/pescacms/opencms/WebPesca
b) Teléfono 981 54 61 53 da devandita dirección xeral.
c) Por correo electrónico ou presencialmente no Servizo de Xestión e Coordinación da Investigación Mariña.
Nas disposicións derradeiras, onde di: «Segunda.-Esta orde producirá efectos a partir do día seguinte ao da súa publicación no Diario Oficial de Galicia», debe dicir: «No non previsto nesta orde terase en conta o que establece o texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, o disposto na Lei 9/2007, do 13 de xuño, de subvencións de Galicia, o Decreto 287/2000, do 21 de novembro, que desenvolve o réxime de axudas e subvencións públicas na nosa Comunidade Autónoma, no que non se opoña ao establecido na Lei de subvencións de Galicia, os preceptos básicos da Lei 38/2003, do 17 de novembro, xeral de subvencións, e os do seu regulamento de execución, e á Lei 30/1992, do 26 de novembro, de réxime xurídico das administracións públicas e do procedemento administrativo común».
Nas disposicións derradeiras debe incluírse a seguinte disposición derradeira terceira.
Terceira.-Esta orde surtirá efectos a partir do día seguinte ao da súa publicación no Diario Oficial de Galicia.
No anexo, onde di: «anexo», debe dicir: «anexo I».
Na base 2.2. Período de aproveitamento, onde di: «A duración das bolsas será de vinte e catro (24) meses comprendidos entre o 1 de outubro de 2008 e o 30 de setembro de 2010», debe dicir: «A duración das bolsas será de vinte e catro (24) meses comprendidos entre o 1 novembro de 2008 e o 30 de outubro de 2010».
Na base 7.1. da convocatoria Comisión de Selección, onde di: «Secretaría», debe dicir: «Secretaria».
Na base da convocatoria 7.2. Criterios xerais de selección, letra b) Curriculum vitae: puntuación máxima 2 puntos.
No punto b.2, onde di: «Idiomas: ata 0,25 puntos: inglés: 0,15; outros idiomas 0,10», debe dicir: «Curso de perfeccionamento de galego: 0,25 puntos».
No punto b.3, onde di: «Coñecementos informáticos: ata 0,25 puntos», debe dicir: «Idiomas: ata 0,25 puntos: inglés: 0,15, outros idiomas: 0,10».
No punto b.4, onde di: «b.4. Varios (mergullo, competencia de mariñeiro, patrón embarcación, carné de conducir ...) ata 0,5 puntos», debe dicir: «Coñecementos informáticos: ata 0,25 puntos».
Debe engadirse o punto: b.5. «Varios (mergullo, competencia de mariñeiro, patrón embarcación, carné de conducir ...): ata 0,25 puntos».
Deben engadirse os anexos II, III e IV que acompañan esta orde.
Ver referencia pdf "17500D007P045.PDF"
Ver referencia pdf "17500D009P048.PDF"